Jazz gitarist Lee Ritenour na svojem najnovijem albumu "6 Strings Theory" suradjuje s nekima od najboljih svjetskih gitarista
Vrhunska tehnika sviranja pribavila mu je nadimak 'Kapetan prsti'
Kao studijski glazbenik snimao je s najvećim zvijezdama jazza, rocka, popa i bluesa, a vrhunska tehnika sviranja pribavila mu je nadimak Kapetan prsti Lee Ritenour je počeo svirati gitaru s osam godina, a sa 16 je snimao s pop grupom The Mamas and The Papas. Kao studijski glazbenik snimao je s najvećim zvijezdama jazza, rocka, popa i bluesa, a vrhunska tehnika sviranja pribavila mu je nadimak Kapetan prsti. Sad, kad mu je 58 godina, na albumu "6 String Theory" on je producent, aranžer, skladatelj i izvodjač uz Roberta Craya, Vincea Gilla, Pata Martina, B.B. Kinga i Johna Scofielda. Uz njih na albumu gostuju Johnny Lang, Taj Mahal, Keb' Mo', Neal Schon, Joe Bonamassa, Slash, Andy McKee, Joe Robinson i Shon Boubil. Lee svira na samo tri skladbe na albumu, te kaže da se htio usredotočiti na beskonačne mogućnosti koje gitara daje: "Gitara je najevolucionarniji instrument, o tome nema sumnje. U rukama Segovije to je instrument klasične glazbe, u rukama Jimi Hendrixa, to je još uvijek gitara ali potpuno drugačiji instrument. Htio bih da oni koji slušaju ovaj album da ga ne dozive kao nekakvu zbrkanu mješavinu vec kao glazbeno putovanje, gitarističko putovanje." "Ponosim se time sto sam dobar producent i aranžer, ali sam i obožavatelj gitare i znam dobro različite gitarističke stilove, bilo da je to jazz zvuk, blues, rock ili klasična glazba, mislim da je umijem dobro složiti," kaže Lee. Tijekom svoje predstojeće turneje, Lee Ritenour će posjetiti Japan, Tursku, Ukrajinu, Nizozemsku, Irsku i Englesku. Za kraj, s albuma "6 Strings Theory" čujmo ga u skladbi Shape of My Heart, zajedno s Steveom Lutakerom i Andyjem McKeejem.